
ПРОТОКОЛ

№9

Днес 19 май 2008 г. от 14.15 часа в голямата зала на община Елена се проведе заседание на ОБЩИНСКИ СЪВЕТ – ЕЛЕНА.
В работата на заседанието участие взеха 13 общински съветници от общо 17, като отсъстваха общинските съветници Лазар Костов, Димитър Кънчев, Красимир Катрафилов и Росинка Георгиева. От Общинска администрация участие взеха: кмета на общината г-н Сашо Топалов, заместник кмет на общината г-н Йордан Кирчев, секретарят на общината г-жа Валентина Мирчева, г-жа Анета Евтимова – директор на дирекция „ХД”, г-н Красимир Добрев – старши експерт „Култура”, кмета на кметство с. Майско г-жа Зоя Ангелова, кмета на кметство с. Беброво г-н Николай Колев, кмета на кметство с. Каменари г-н Стоян Драгостинов, Сийка Николова – кметски наместник с.Марян, Силвия Йорданова кметски наместник с.Чакали, гости и граждани.
Председателят на Общински съвет г-н Симеон Кънчев, след като констатира необходимия кворум от общинските съветници, съгласно чл. 27, ал. 2 от Закона за местното самоуправление и местната администрация откри заседанието. При откриване на заседанието в залата присъстват 13 общински съветника.
Председателят на Общински съвет запозна присъстващите с проекта за дневен ред :

ПРОЕКТ ЗА ДНЕВЕН РЕД:

1. Предложения относно удостояване със званието „Почетен гражданин на град Елена”.
 Вн.:Кмета на общината
Председателят на Общински съвет – Елена г-н Симеон Кънчев даде думата за изказване по внесения проект за дневен ред.
Изказвания по проекта за дневен ред не бяха направени.
В залата присъстват 13 общински съветника.
Председателят на Общински съвет г-н Симеон Кънчев подложи на гласуване проекта за дневен ред:
“ЗА” – 13, “ПРОТИВ” – няма, “ВЪЗДЪРЖАЛИ СЕ” – няма. Приема се.
След проведеното гласуване бе приет следния 

ДНЕВЕН РЕД:

1. Предложения относно удостояване със званието „Почетен гражданин на град Елена”.
Вн.:Кмета на общината

ПО ПЪРВА ТОЧКА ОТ ДНЕВНИЯ РЕД:
Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложенията за удостояване със званието „Почетен гражданин на град Елена”.
г-н Сашо Топалов – кмет на общината: Днес е 19 май два дни преди 21 май празник на град Елена. По традиция ние номинираме наши съграждани със званието „Почетен гражданин на град Елена”, които имат значим принос в областта на обществения, стопанския, социалния и духовен живот на града и общината.От 1996 година, когато е приет Статутът за присъждане и връчване на званието „Почетен гражданин на град Елена” до сега със званието „Почетен гражданин на град Елена” са удостоени 39 наши съграждани. Статутът е специфичен и до сега не е променян. Тази година лично от мое име съм предложил трима кандидати дали много за развитието на град Елена. Предложение за удостояване посмъртно със званието „Почетен гражданин на град Елена” г-н Атанас Димитров Атанасов, дългогодишен директор на Завод за ремаркета, впоследствие директор на Завод за стъкло, добър стопански и административен ръководител. Предложение за удостояване със званието „Почетен гражданин на град Елена” г-н Никола Велчев Костов, значим е неговият принос за изграждането и благоустрояването на съвременна Елена. Под неговото ръководство са построени много значими инфраструктурни обекти в общината. Предложение за удостояване със званието „Почетен гражданин на град Елена” г-н Петко Трифонов Петков, дългогодишен учител-специалист, отговорник по производственото обучение и дълги години ръководител на професионалното образование в СОУ „Иван Момчилов” гр.Елена. Поставя началото на професионалното образование в СОУ чрез специалностите „Машиностроене” и „Транспорт”. Преди броени дни, на Европейското първенство по самбо в Беларус г-ца Калина Георгиева Стефанова стана европейска шампионка при девойки до 20 години в категория до 56 кг. В тази връзка аз си позволих да предложа на Вашето внимание и четвърто предложение за удостояване със званието „Почетен гражданин на град Елена” на г-ца Калина Георгиева Стефанова, медалистка от републикански, балкански, международни и европейски първенства, допринесла е много за спортната слава на града. Уважаеми общински съветници благодаря за вниманието!
Председателят на Общински съвет даде думата за изказване становище на:
Анастасия Тонева-Пеева – председател на Постоянната комисия по „Образование, култура и вероизповедания”: Уважаеми г-н Председател, уважаеми колеги, уважаеми кметове и кметски наместници. Постоянната комисия по „Образование, култура и вероизповедания” на свое заседание проведено на 16.05.2008 г. от 16.30 часа, разгледа предложенията за удостояване със званието „Почетен гражданин на град Елена”, като ги подкрепя с 3 гласа „за” и приканва общинските съветници и те да ги подкрепят.
Председателят на Общински съвет даде думата за изказвания по направеното предложение за удостояване посмъртно със званието „Почетен гражданин на град Елена” г-н Атанас Димитров Атанасов.
Изказвания не постъпиха.
В залата присъстват 13 общински съветника.
Председателят на Общински съвет г-н Симеон Кънчев подложи на гласуване предложението за удостояване посмъртно със званието “Почетен гражданин на град Елена” Атанас Димитров Атанасов: 
“ЗА” – 13, “ПРОТИВ” – няма, “ВЪЗДЪРЖАЛИ СЕ” – няма. Приема се.

След проведеното гласуване ОБЩИНСКИ СЪВЕТ – ЕЛЕНА взема следното

РЕШЕНИЕ№ 61/19.05.2008г.

ОТНОСНО: Удостояване посмъртно със званието “Почетен гражданин на град Елена”


На основание чл.21, ал.1, т.22 от ЗМСМА и раздел І т.4 от Статута за присъждане и връчване на званието “Почетен гражданин на град Елена”, ОБЩИНСКИ СЪВЕТ-ЕЛЕНА 
РЕШИ:

Удостоява посмъртно АТАНАС ДИМИТРОВ АТАНАСОВ със званието “Почетен гражданин на град Елена”.


Председателят на Общински съвет даде думата за изказвания по направеното предложение за удостояване със званието „Почетен гражданин на град Елена” г-н Никола Велчев Костов.
Изказвания не постъпиха.
В залата присъстват 13 общински съветника.
Председателят на Общински съвет г-н Симеон Кънчев подложи на гласуване предложението за удостояване със званието “Почетен гражданин на град Елена” Никола Велчев Костов:
“ЗА” – 11, “ПРОТИВ” – 2, “ВЪЗДЪРЖАЛИ СЕ” – няма. Приема се.

След проведеното гласуване ОБЩИНСКИ СЪВЕТ – ЕЛЕНА взема следното

РЕШЕНИЕ№ 62/19.05.2008г.

ОТНОСНО: Удостояване със званието “Почетен гражданин на град Елена”

На основание чл.21, ал.1, т.22 от ЗМСМА и раздел І т.4 от Статута за присъждане и връчване на званието “Почетен гражданин на град Елена”, ОБЩИНСКИ СЪВЕТ-ЕЛЕНА 
РЕШИ:

Удостоява НИКОЛА ВЕЛЧЕВ КОСТОВ със званието “Почетен гражданин на град Елена”.


Председателят на Общински съвет даде думата за изказване по направеното предложение за удостояване със званието „Почетен гражданин на град Елена” г-н Петко Трифонов Петков
Изказвания не постъпиха.
В залата присъстват 13 общински съветника.
Председателят на Общински съвет г-н Симеон Кънчев подложи на гласуване предложението за удостояване със званието “Почетен гражданин на град Елена” Петко Трифонов Петков: 
“ЗА” – 11, “ПРОТИВ” – 2, “ВЪЗДЪРЖАЛИ СЕ” – няма. Приема се.

След проведеното гласуване ОБЩИНСКИ СЪВЕТ – ЕЛЕНА взема следното

РЕШЕНИЕ№ 63/19.05.2008г.

ОТНОСНО: Удостояване със званието “Почетен гражданин на град Елена”


На основание чл.21, ал.1, т.22 от ЗМСМА и раздел І т.4 от Статута за присъждане и връчване на званието “Почетен гражданин на град Елена”, ОБЩИНСКИ СЪВЕТ-ЕЛЕНА 
Р Е Ш И:

Удостоява ПЕТКО ТРИФОНОВ ПЕТКОВ със званието “Почетен гражданин на град Елена”.


Председателят на Общински съвет даде думата за изказване по направеното предложение за удостояване със званието „Почетен гражданин на град Елена” г-ца Калина Георгиева Стефанова.
Изказвания не постъпиха.
В залата присъстват 13 общински съветника.
Председателят на Общински съвет г-н Симеон Кънчев подложи на гласуване предложението за удостояване със званието “Почетен гражданин на град Елена” Калина Георгиева Стефанова:
“ЗА” – 13, “ПРОТИВ” – няма, “ВЪЗДЪРЖАЛИ СЕ” – няма. Приема се.

След проведеното гласуване ОБЩИНСКИ СЪВЕТ – ЕЛЕНА взема следното

РЕШЕНИЕ№ 64/19.05.2008г.

ОТНОСНО: Удостояване със званието “Почетен гражданин на град Елена”

На основание чл.21, ал.1, т.22 от ЗМСМА и раздел І т.4 от Статута за присъждане и връчване на званието “Почетен гражданин на град Елена”, ОБЩИНСКИ СЪВЕТ-ЕЛЕНА 
РЕШИ:

Удостоява КАЛИНА ГЕОРГИЕВА СТЕФАНОВА със званието “Почетен гражданин на град Елена”.


Поради изчерпване на дневния ред Председателя на Общински съвет г-н Симеон Кънчев закри 9-то заседание на Общински съвет – Елена в 15.40 часа.
Препис от протокола се изпраща на Областен управител – Велико Търново, Районна прокуратура – Елена и Кмета на Община Елена за сведение.



СИМЕОН КЪНЧЕВ
Председател на
Общински съвет – Елена

Изготвил:
Станислава Кабакова
Гл.специалист ОбС

